කුරුණෑගල ශික්ෂණ රෝහලට මව්වරුන් 114 දෙනෙකු ඊයේ දිනය වන විට පැමිණිලි කර තිබූ අතර, දඹුල්ල මූලික රෝහලට පැමිණිලි 13ක් සහ ගලේවෙල දිසා රෝහලට පැමිණිලි 2ක් ඉදිරිපත්ව තිබුණා.කුරුණෑගල ශික්ෂණ රෝහලේ සේවය කළ මෙම වෛද්‍යවරයා පසුගිය සිකුරාදා රාත්‍රියේ අත්අඩංගුවට ගනු ලැබූ අතර, වැඩිදුර පරීක්ෂණ සඳහා අපරාධ පරීක්ෂණ දෙපාර්තමේන්තුව වෙත භාර දෙනු ලැබුවා.එමෙන්ම, වෛද්‍ය සාෆිට එරෙහිව පරීක්ෂණ කඩිනම් කරන ලෙස ඉල්ලා කුරුණෑගල නගරයේ කඩ සාප්පු වසා දමා ඊයේ හර්තාල් ව්‍යාපාරයක් ක්‍රියාත්මක වුණා.ඊට අමතරව මෙම වෛද්‍යවරයාට විරෝධය පළ කරමින් ප්‍රදේශයේ විහාරස්ථානවල භික්ෂූන් වහන්සේලා, සිවිල් සංවිධාන සහ කුරුණෑගල ශික්ෂණ රෝහලේ වෛද්‍යවරුන් ඇතුලු හෙද කාර්ය මණ්ඩලයේ පිරිස් ඊයේ දහවල් රෝහල ඉදිරිපිට විරෝධතාවයක ද නිරත වුණා.